Гін

**Гіна** (*Гінь*), **Гена** (*Гень*), **Кена**, **Кен**, **Кін** (*Кінь*) — мужчынскае імя і вытворнае ад яго прозьвішча.

## Паходжаньне

Гіна, Гена або Гіма, пазьней Гін (Ginno, Genno, Gimmo, Ginn) — імя германскага паходжаньня. Іменная аснова -гін- (-ген-, -кін-) паходзіць ад гоцкага gin- 'пачатак' (гоцкае *ginnan, германскае *gennan 'пачынаць'). Сярод ліцьвінаў бытавалі імёны Гінейка (Гінек, Генейка), Генела (Генель, Гінель, Генуль), Генут, Кімбар (Кімбэр, Гімбэр), Кімбарт, Гінібут (Кінбут, Гімбут), Гінвін, Генавіфа (Генавэва), Гінят (Кінят), Кінэр, Кінэрт, Генконт, Гіман, Кімант (Гімант, Кімунд, Кімунт), Гінет, Гендрута (Гендруда, Гентруда, Гентрута, Кендрута), Атгін, Беркін (Беркен, Бергін), Будгін (Будкін), Важгін, Відзігін (Ведзікен), Вількін, Вісігін (Вісакін, Візгін), Гайлігін (Келікін), Геркін, Готгін, Даўгін, Жвангін, Людкен, Мангін (Манген), Медгін (Метгін, Медакін), Мілкін, Мінгін (Мінген, Менгін), Савігін (Саўгін), Сонкін (Сонгін), Таўцігін (Таўдзікін, Таўдгін, Таўткін), Эзгін, Эйгін (Эйкін), Эйтгін (Эйдыгін), Ядгін. Адзначаліся германскія імёны Gineke (Genike), Genilo (Genellus, Ginolo), Genut, Gimber, Gimbert, Genobod, Genuinus (Kinewin), Genovefa, Genat (Gennat), Kiener (Ginerius, Gener), Kinnert (Ginart, Genard), Gengundis, Gimiman, Kymund (Ginmund, Kinmonth), Genet, Genedrudis (Gintrudis), Otken, Berekin (Beregen), Budgen (Budekin), Wesikin, Widikin (Wedigen), Wilkin (Wilken), Visekin, Gelikin, Gerken, Göttgen (Göttgen, Godekin), Dagin, Suanikin (Schwankinna), Lüdken (Luidikin, Lütgen), Mannikin, Matgen, Millikin, Minchin (Mennigen, Mennikin), Sawkin, Sunken, Deutgen (Deutgen), Eskin, Eigina (Aikin), Heitgin (Heydekinus), Hettgen (Hedicken). Апроч таго, у германскіх імёнах адзначаецца суфікс-пашыральнік -кін (-кен).
 
Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскіх імёнаў Kin, Kinke, Kinel, Gimbertus, Kingierz.

У Прусіі бытавалі імёны *Gymme* (1299 год), *Kinike* (1360 год), *Gimber*, *Genebuth / Genebote / Gynneboth* (1360 год), *Genote* (1289 год), *Gerkin* (1326 год).

Імя Кін бытавала ў Ноўгарадзе: *Климка Кинъ* (1498 год).

Варыянты імя ў гістарычных крыніцах: *Kenna uxor Kazimiri ducis Saxonie, filia [[Альгерд|Olgerti]] ducis Lithuanie* («Kalendarz Krakowski» пад 1368 годам); *Kynne* (Хроніка Віганда); *осмъ чоловековъ, на имя: Киня* (1440—1492 гады); *людьми тяглыми… Стецомъ Киневичом* (20 траўня 1496 году); *людеи… Зана Кгиневича* (10 чэрвеня 1511 году); *в Дорсунишском повете шестьдесят чоловеков… а [[Сундаўт|Сунтовта]] Гиневича* (26 студзеня 1516 году); *пустовщине… Кгиневу* (15 сакавіка 1516 году); *людемъ… [[Рост (імя)|Росту]] Киневичу* (10 траўня 1520 году); *Бенько Киневичъ*, *Миколаи Кгиневичъ* (1528 год); *Добко Кеневич… Кгин Миткевич* (1 ліпеня 1542 году); *дву чоловеков костельныхъ… а Стеца Киновича* (5 кастрычніка 1546 году); *два чоловеки, на костел Панъны Марии в [[Ашмяны|Ошъмене]] записаныи… а Стеца Киновича* (15 сакавіка 1547 году); *Chrynyecz Kyenyewicz* (1552—1555 гады); *Lawrin Kiniewic* (1558 год); *Gin… Giniewicz* (1565 год); *szlachetny Adam Kien* (1641 год); *Catharina Gieniewiczowna* (1 студзеня 1709 году); *Gieniany… Gienie* (1744 год); *Joannes Gieniewicz* (17 студзеня 1745 году); *Casimirus Gieniewicz… Stanislaus Gieniewicz… Adamus Gieniewicz* (23 студзеня 1780 году і 18 кастрычніка 1781 году); *Kieniewiczowa Wladysława-Helena z Obuchowiczów* (5 сьнежня 1843 году).

## Носьбіты
* Бенька Кіневіч — лідзкі баярын, які ўпамінаецца ў попісе войска Вялікага Княства Літоўскага 1528 году
* Мікалай Гіневіч — ковенскі баярын, які ўпамінаецца ў попісе войска ВКЛ 1528 году
* Мікалай Андрэевіч Гіневіч — расенскі зямянін, які ўпамінаецца паміж 1578 і 1579 гадамі

Гіновічы (Ginowicz) — прыгонныя зь вёскі Кулішкаў (Віленскі павет), якія ўпамінаюцца ў XIX стагодзьдзі.

Геневічы (Gieniewicz) і Гіневічы (Giniewicz) — прыгонныя з ваколіцаў Жыжмараў, якія ўпамінаюцца ў XIX стагодзьдзі.

Кены — уніяты Лідзкай парафіі.

Геновічы — парафіяне касьцёла ў Даўгінаве на 1900 год.

Геневічы (Gieniewicz), Гіневічы (Giniewicz) гербу Мікуліч, Кяневічы (Kieniewicz) гербу Равіч і Кіневічы (Kiniewicz) — літоўскія шляхецкія роды зь Вільні і Віленскага павету.

На 1904 год існавалі вёска і сядзіба Кенава (Кенова) у Духаўшчынскім павеце Смаленскай губэрні.

На 1910 год існавала сядзіба Гінаўка (Гіноўка) у Высачанскай воласьці, а таксама вёска Кенава (Кенова) у Любавіцкай воласьці Аршанскага павету Магілёўскай губэрні.

На гістарычнай Гарадзеншчыне існуе вёска Гінавічы, на гістарычнай Меншчыне — Гіневічы, на гістарычнай Ашмяншчыне — Гінеўцы.

## Заўвагі

## Крыніцы

Катэгорыя:Мужчынскія імёны